Publication: Magyar Közlöny
Issue: MK-2011-122 (Year: 2011, Number: 122)
Era: contemporary
Section: végelszámolásról szóló 2006. évi V. törvény 7. § (2) bekezdés).
Paragraph Index: 446

3. Az adatszolgáltatás beküldési gyakorisága A függő ügynökökre és többes ügynökökre vonatkozó bejelentést a megbízási jogviszony létrejöttétől számított 5 munkanapon belül kell a Felügyelet részére megküldeni. Abban az esetben, ha a pénzügyi intézmény által megbízott közvetítő közvetítői alvállalkozót vesz igénybe, úgy az alvállalkozóra vonatkozó bejelentési kötelezettséget a közvetítőre vonatkozó bejelentéssel egyidejűleg kell teljesíteni. Abban az esetben, ha a Felügyeletnek már bejelentett közvetítő a bejelentést követően köt közvetítői alvállalkozóval megbízási szerződést, az erre vonatkozó adatszolgáltatást a megbízási jogviszony létrejöttétől, illetve a megbízó pénzügyi intézmény általi tudomásszerzéstől számított 5 munkanapon belül kell megküldeni. A már bejelentett közvetítőket érintő változásokat (akár érdemi, akár adatváltozás) illetve a kijelentésüket a változástól, ill. a szerződés megszűnésétől számított 5 munkanapon belül kell megküldeni. Érdemi változás alatt értjük, ha a közvetítővel való kapcsolatban történik változás, így pl. ha a megbízási jogviszony tartalma, feltételei módosulnak. (pl. ha a kiemelt közvetítő a továbbiakban ugyanazon megbízó pénzügyi intézmény függő ügynökeként tevékenykedik.) Adatváltozás alatt azt értjük, ha a közvetítő törzsszáma változatlan, viszont a közvetítő nevében, székhelyében, egyéb adatában változás történik.

Source: https://magyarkozlony.hu/hivatalos-lapok/cd9d84c7b1469e742dc7759dedb53356b8209074/dokumentumok/2f9a84f62aa1a88a86578a896bf9267c361b7e05/letoltes